এখন প্রশ্ন জাগতে পারে- ছড়া, কবিতা বা গানের ছন্দ কী? সেটাও কী তবে ছড়া, কবিতা চলার স্বাভাবিক গতি? অনেকটা তাই। ছন্দ ছড়া কবিতার একরকম সুর তরঙ্গ, এমন শৃঙ্খলিত বিন্যাস কাঠামো- যার মাধ্যমে লেখকের মনের কথা রসবোধ সম্পন্ন হয়ে অন্য মানুষের হৃদয় মনেও রোমাঞ্চ জাগাতে পারে, সুর তুলতে পারে ছন্দ সাধাররণত তিন প্রকার। আভিধানিক অর্থে- ছাঁদ, পদ্যবন্ধ, রচনানুবন্ধ, মাত্রা বা তাল, পদ্যের রচনারীতি (উল্লেখ্য- সব সৃজনশীল লেখার মধ্যেই ছন্দ আছে। গল্প লেখার ছন্দ আছে, প্রবন্ধ লেখার ছন্দ আছে, উপন্যাস ও নাটকেরও ছন্দ আছে। প্রতিটি লেখার অন্তর্নিহিত যে শক্তি থাকে সেটাই ছন্দ। ছড়া বা কবিতার ছন্দটা প্রত্যক্ষ; তাই আমরা ছন্দ বলতে মূলত পদ্যরচনারীতিকেই গুরুত্ব দিয়ে থাকি।